Conform surselor citate, secretarul general Vasile Selegean si trezorierul Bogdan Floares au dus la Directia de Investigarea Fraudelor din cadrul Politiei Romane, miercuri seara, o sacosa in care se aflau 350.000 de lei, bani pe care cei doi ar fi recunoscut ca i-au delapidat din bugetul institutiei.Cu toate ca si-au recunoscut faptele si au acoperit o parte din prejudiciu, cei doi au fost retinuti de politisti pentru 24 de ore, pentru abuz in serviciu, delapidare, fals sub semnatura privata si uz de fals.Selegean si Floares fusesera ridicati si dusi la audieri, marti, insa au fost lasati sa plece. Miercuri, cei doi au fost chemati din nou, pentru audieri, la sediul Politiei Romane, unde au adus 350.000 de lei, intr-o sacosa."Prejudiciul total a fost stabilit la 650.000 de lei, insa 350.000 reprezinta banii delapidati de cei doi, iar restul sumei reprezinta prejudiciul adus bugetului de stat", spun surse apropiate anchetei.Politistii Directiei de Investigarea Fraudelor au descins, marti, la sediul Federatiei Romane de Ciclism, in dosarul ce vizeaza o presupusa fraudare a banilor alocati pentru deplasarea lotului national la un campionat mondial organizat in SUA, au declarat surse din Politie.Potrivit surselor citate, anchetatorii au facut trei perchezitii, dintre care una la sediul Federatiei Romane de Ciclism (FRC), in urma carora sapte persoane au fost ridicate si duse la audieri.Politistii banuiesc faptul ca reprezentantii FRC au cheltuit banii alocati de Ministerul Tineretului si Sportului pentru deplasarea si cazarea sportivilor pe achizitionarea unor bunuri la suprapret, provocand astfel un prejudiciu estimat la 650.000 de lei.In acest context, politistii Directiei pentru Investigarea Fraudelor suspecteaza ca persoane din Federatia Romana de Ciclism ar fi folosit fondurile alocate sportivilor romani care ar fi trebuit sa ajunga la campionatul mondial din Statele Unite ale Americii, pentru a achizitiona consumabile la preturi supraevaluate.Concret, desi niciun sportiv roman nu a participat la competitia din SUA, presedintele si secretarul FRC ar fi cheltuit peste 100.000 de euro, bani pe care i-au folosit ca sa achizitioneze la suprapret rechizite, hartie igienica si detergenti, sustin anchetatorii.Aceste bunuri ar fi fost vandute de catre 27 de societati comerciale, care nu ar fi inregistrat tranzactiile in contabilitate, administratorii acestor firme fiind cercetati pentru evaziune fiscala, au precizat sursele citate.